Ի դեպ, նրանք նույնպես ռուսական ծագում ունեն. շրջանառվող տեղեկությունների համաձայն` «Հայաստանի Էլցանցեր» ընկերությունը առաջիկայում կգնի կա´մ տխրահռչակ «Գազպրոմը», կա´մ «Ինտեր ՌԱՕ ԵԷՍ-»-ը: Իսկ մինչև վերջերս գերշահույթով աշխատող ընկերության սնանկացման պատճառը կարող է «գին գցելու» տրամաբանության շրջանակներում տեղավորվել: Ո՞ւմ հայտնի չէ, որ նման խոշոր կառույցներն ամեն անգամ վաճառելուց առաջ միտումնավոր սնանկացվում են, որպեսզի հնարավորինս ցածր գնով վաճառվեն: Ու ցավոք այն, ինչ այս օրերին տեղի է ունենում Էլցանցերում ու նրա շուրջ, ոչ առաջին, ոչ էլ վերջին դեպքն է: